
	[bookmark: _Hlk130463197]Apspriedes dalībnieku komentāri un komisijas komentāru izvērtējums 
	Pretendenta  jautājums Nr.1.:
	Nr.
	Dokumenta punkts
	Komentārs un skaidrojums
	Priekšlikums
	Komisijas atbildes

	1.1.
	Nolikuma 2.6. punkts (paredzamā līgumcena) 
	Iepirkuma apjoms ietver individuāli izstrādājamu centrālo vadības un uzskaites sistēmu ar publisko API, kioska lietotni, mobilo lietotni iOS un Android vidē ar Apple Pay / Google Pay norēķiniem un publicēšanu lietotņu veikalos, integrācijas ar svariem, ANPR, barjerām, VMS displejiem un maksājumu risinājumu, kā arī 6 āra pašapkalpošanās kioskus, 6 barjeras, 6 ANPR kameras un 8 augsta spilgtuma āra VMS displejus, pilnu dokumentāciju ar video instrukcijām un 12 mēnešu garantiju ar 8 darba stundu reakcijas laiku. Pēc mūsu tirgus novērtējuma šāda apjoma izmaksas būtiski pārsniedz paredzamo līgumcenu EUR 200 000. Pastāv risks, ka netiks saņemti atbilstoši piedāvājumi vai tiks saņemti nepamatoti lēti piedāvājumi ar izpildes riskiem. 
	Lūdzam pārskatīt paredzamo līgumcenu atbilstoši apjomam vai samazināt/prioritizēt apjomu (piemēram, mobilo lietotni izdalot kā atsevišķu daļu vai opciju), vai sadalīt iepirkumu daļās (iekārtas; programmatūras risinājums).
	Pasūtītājs informē, ka iepirkuma priekšmets un tā apjoms ir noteikts atbilstoši Pasūtītāja vajadzībām un mērķim. Iepirkums tiek veikts par pilnu tehniskajā specifikācijā noteikto apjomu, un nav paredzēta ne iepirkuma priekšmeta sadalīšana daļās, ne paredzamās līgumcenas pārskatīšana vai palielināšana.
Pretendentiem, sagatavojot piedāvājumus, ir pienākums patstāvīgi izvērtēt iepirkuma priekšmeta izpildes izmaksas un iesniegt saimnieciski pamatotu piedāvājumu. Pasūtītājs normatīvajos aktos noteiktajā kārtībā vērtēs visu saņemto piedāvājumu atbilstību, tostarp nepamatoti lētu piedāvājumu riskus.


	1.2. 
	Tehniskās specifikācijas 3.6. un 3.7. punkts (pirmkods un tiesības) 
	Prasība, ka Pasūtītājam pienākas visas tiesības uz izstrādāto programmatūru un pirmkods glabājas uz Pasūtītāja resursiem, izslēdz iespēju piedāvāt tirgū pārbaudītas standarta platformas (svēršanas, piekļuves kontroles, maksājumu komponentes), kuru izmantošana būtiski samazina gan cenu, gan ieviešanas risku un termiņu. 
	Ierosinām pilnas mantiskās tiesības un pirmkoda nodošanu attiecināt tikai uz šī pasūtījuma ietvaros individuāli izstrādāto programmatūru, bet standarta platformām un komponentēm pieļaut beztermiņa lietošanas licenci, papildus paredzot pirmkoda deponēšanas (escrow) iespēju. 
	Pasūtītājs precizē tehniskās specifikācijas 3.6.punktu šādā redakcijā:
Izstrādātās centrālās vadības programmatūras pirmkods glabājas uz pasūtītāja resursiem.

	1.3. 
	Tehniskās specifikācijas 6. un 8. sadaļa; 3. pielikums (svēršanas iekārtas) 
	Risinājuma pamatloģika balstās uz automātisku svaru rādījumu nolasīšanu, taču svēršanas iekārtas nav iepirkuma sastāvā un dokumentācijā nav norādīts svaru ražotājs, modelis, kontrolieris, datu interfeiss/protokols un metroloģiskās verifikācijas statuss. Tas neļauj precīzi novērtēt integrācijas darbietilpību un maksas aprēķina atbilstību metroloģijas prasībām norēķinu vajadzībām. 
	Lūdzam papildināt dokumentāciju ar svaru tehnisko specifikāciju (ražotājs/modelis, kontrolieris, datu apmaiņas interfeiss un protokols, verifikācijas statuss) un atbildības sadalījumu par svaru uzturēšanu un kalibrēšanu. 
	Tehniskā specifikācija tiks papildināta ar svaru tehnisko specifikāciju. Svaru uzturēšanu un ikgadējā kalibrēšana netiek ietverta iepirkuma priekšmetā.

	1.4. 
	Nolikuma 12. punkts (kvalifikācijas prasība) 
	Prasība pēc viena līguma, kurā vienlaikus ietverti vismaz 3 pašapkalpošanās kioski, automatizēta svaru nolasīšana un abos lietotņu veikalos publicēta mobilā lietotne, Latvijas un Baltijas tirgū ir reti sastopama kombinācija vienā projektā, kas nesamērīgi ierobežo konkurenci. Papildus prasības formulējums (“projekts, kuru vada ne mazāk kā 3 (trīs) pašapkalpošanās kioski”) ir gramatiski neskaidrs. 
	Ierosinām atļaut līdzvērtīgo pieredzi apliecināt ar vairākiem līgumiem kopsummā (piemēram, viens līgums par kioskiem un svēršanu, otrs par mobilo lietotni), kā arī precizēt prasības formulējumu. 
	Skaidrojam, ka prasības mērķis ir pārliecināties, ka pretendentam ir praktiska pieredze vienota risinājuma ietvaros nodrošināt visu attiecīgā projekta funkcionalitāšu kopumu, proti, pašapkalpošanās kiosku darbību, automatizētu svaru nolasīšanu un mobilās lietotnes izstrādi, uzturēšanu un publicēšanu attiecīgajos lietotņu veikalos. Šādas pieredzes iegūšana viena līguma ietvaros ir būtiska, lai apliecinātu pretendenta spēju nodrošināt dažādu sistēmas komponentu integrētu darbību, savstarpēju savietojamību un veiksmīgu projekta realizāciju.
Tādēļ prasība par pieredzi viena līguma ietvaros ir objektīvi pamatota ar iepirkuma priekšmetu un samērīga ar Pasūtītāja vajadzību pārliecināties par pretendenta spēju kvalitatīvi izpildīt līgumu.
Vienlaicīgi pasūtītājs ir izvērtējis norādītos apsvērumus un precizēs prasību, samazinot minimālo nepieciešamo pašapkalpošanās kiosku skaitu no trīs uz diviem kioskiem, izsakot Nolikuma 12.pinktu šādā redakcijā:
Pretendents pēdējo 5 (piecu) gadu laikā (laika posms no 2021. gada 1.janvāra līdz piedāvājumu iesniegšanas  dienai), noteiktajā termiņā un kvalitātē ir izpildījis  vismaz  1 (vienu) līdzvērtīgu Līgumu/Projektu. Par līdzvērtīgu līgumu/projektu tiks uzskatīts tāds projekts, kurā tiek izmantoti ne mazāk kā 2 (divi) pašapkalpošanās kioski un nodrošināta automatizēta svaru lasīšana, kā arī izstrādāta un ieviesta mobilā lietotne Apple un Android lietotņu veikalos, un izstrādātais projekts ieviests un darbojas ne mazāk kā 3 (trīs) mēnešus pēc tā ieviešanas un tam tiek veikta ikdienas uzturēšana/uzraudzība.

	1.5. 
	Nolikuma 2.5. punkts (2. posma termiņš) un Tehniskās specifikācijas 11.7. punkts 
	Āra izpildījuma pašapkalpošanās kioskiem, augsta spilgtuma (≥4500 nitu) VMS displejiem un industriālajām barjerām ražotāju piegādes termiņi parasti ir 8–14 nedēļas no pasūtījuma. Ja iekārtu pasūtīšana iespējama tikai pēc pilnīgas arhitektūras saskaņošanas, 6 mēnešu 2. posma termiņš ir grūti izpildāms. Papildus montāža ir atkarīga no Pasūtītāja būvprojekta ietvaros izbūvējamās kabeļu kanalizācijas, kabeļiem un elektroapgādes. 
	Lūdzam paredzēt iespēju iekārtas pasūtīt jau 1. posma laikā pēc iekārtu specifikāciju daļējas saskaņošanas un/vai pagarināt 2. posma termiņu, kā arī līguma projektā noteikt izpildes termiņa pagarinājumu, ja kavējas Pasūtītāja nodrošināmie priekšnosacījumi (kabeļu kanalizācija, kabeļi, elektroapgāde, svari). 
	Pasūtītājam nebūs iebildumu, ja pēc iekārtu specifikāciju saskaņošanas iekārtu pasūtīšana tiks uzsākta jau 1. posma laikā. Papildus iepirkuma līguma projektā tiks paredzēta iespēja pagarināt līguma izpildes termiņu no Izpildītāja neatkarīgu apstākļu dēļ, tai skaitā trešo personu saistību kavējumu vai Pasūtītāja nodrošināmo priekšnosacījumu (piemēram, kabeļu kanalizācijas, kabeļu, elektroapgādes, svaru) nepieejamības vai kavējumu gadījumā.


	1.6. 
	Tehniskās specifikācijas 11.1.4. punkts un 12. sadaļa (maksājumu risinājums) 
	Nav noteikts, kurš ir tirgotājs (merchant) attiecībās ar maksājumu pakalpojumu sniedzēju un kurš slēdz līgumu par karšu pieņemšanu kioskos un mobilajā lietotnē. Karšu pieņemšanas komisijas maksas ir pastāvīgas ekspluatācijas izmaksas, kuras nav korekti iekļaujamas fiksētā projekta cenā. 
	Lūdzam noteikt, ka līgumu ar maksājumu pakalpojumu sniedzēju slēdz Pasūtītājs (Pasūtītājs kā tirgotājs), bet Izpildītājs nodrošina tehnisko integrāciju, kā arī precizēt pieļaujamos maksājumu pakalpojumu sniedzējus vai to izvēles kārtību. 
	Līguma ar maksājumu pakalpojumu sniedzēju slēgs Pasūtītājs (maksājuma karšu apstrādes pakalpojuma nodrošinātāju) un uzņemas tirgotāja (merchant) statusu attiecībās ar attiecīgo pakalpojumu sniedzēju, tai skaitā sedz visas ar maksājumu karšu pieņemšanu saistītās komisijas maksas un citus pakalpojuma uzturēšanas izdevumus.
Izpildītājam nodrošina izvēlētā maksājumu risinājuma tehnisko integrāciju Pasūtītāja informācijas sistēmās, kioskos un mobilajā lietotnē, kā arī nepieciešamo datu apmaiņas un drošības risinājumu ieviešanu.
Pretendentam savā piedāvājumā norāda ieteicamos maksājumu pakalpojumu sniedzējus. Galīgo lēmumu par maksājumu pakalpojumu sniedzēja izvēli pieņem Pasūtītājs. 
Pasūtītājs precizē tehniskās specifikācijas 11.1.4.2.punktu šādā redakcijā:
Pretendentam piedāvājumā jānorāda piedāvātais maksājumu risinājums, integrācijas modelis un datu drošības risinājumi, kā arī, ja attiecināms, ieteicamais/ie maksājumu pakalpojumu sniedzējs/i. Līgumu ar maksājumu pakalpojumu sniedzēju slēdz Pasūtītājs.

	1.7. 
	Tehniskās specifikācijas 3.2. punkts (NIS2) 
	Prasība nodrošināt atbilstību NIS2 “ciktāl tās ir attiecināmas” nav viennozīmīgi izmērāma un var radīt atšķirīgu prasību interpretāciju akcepttesta laikā. 
	Ierosinām noteikt, ka konkrētais drošības prasību saraksts (žurnalēšana, piekļuves pārvaldība, atjauninājumu kārtība, incidentu apstrāde, auditācijas apjoms) tiek fiksēts 1. posma nodevumā un apstiprināts ar posma pieņemšanas aktu. 
	Pasūtītājs precizē tehniskās specifikācijas 3.2.punktu šādā redakcijā:
SIA "ZAAO" ir NIS2 svarīgais subjekts, pretendentam jāapliecina spēja nodrošināt piegādājamā risinājuma atbilstību Nacionālās kiberdrošības likuma un saistošo Ministru kabineta noteikumu prasībām, tai skaitā informācijas sistēmu drošības, piekļuves pārvaldības, lietotāju autentifikācijas, žurnalēšanas, incidentu pārvaldības un datu aizsardzības jomā.

	1.8. 
	Tehniskās specifikācijas 5.3., 7. un 13. sadaļa (nosacītās prasības) 
	Vairākas prasības ir formulētas nosacīti — “ja Pasūtītājs to iekļauj gala prasībās” (kājāmgājēju plūsma, vairāku materiālu nodošana vienā sesijā, izvedēja transporta plūsmas konfigurācija). Pie fiksētas cenas visam līguma periodam nosacīts apjoms rada cenošanas risku un nevienlīdzīgus piedāvājumu pieņēmumus. 
	Lūdzam fiksēt šo prasību apjomu pirms piedāvājumu iesniegšanas vai paredzēt skaidru izmaiņu pārvaldības kārtību ar atsevišķu cenošanu apjoma paplašinājumiem. 
	Pasūtītājs precizē tehniskās specifikācijas 5.3.2.punktu šādā redakcijā:
Risinājumam jāparedz tehniska iespēja reģistrēt kājāmgājēja apmeklējumu un saistīt to ar nododamo atkritumu uzskaiti.

	1.9. 
	3. pielikums (uzturēšana pēc garantijas perioda) 
	No nolikuma neizriet, vai uzturēšanas cena tiek iekļauta piedāvājumu salīdzināšanā, un nav definēts uzturēšanas pakalpojuma apjoms (reakcijas laiki, iekļautās stundas, kas ir papildu darbi) — bez tā ceturkšņa cena nav korekti aprēķināma un piedāvājumi nav salīdzināmi. 
	Lūdzam precizēt, vai un kā uzturēšanas cena tiek ņemta vērā vērtēšanā, un definēt uzturēšanas pakalpojuma saturu. 
	Finanšu piedāvājumā norādītajām uzturēšanas izmaksām ir tikai informatīvs raksturs, lai Pasūtītājs varētu indikatīvi plānot izstrādātās un ieviestās sistēmas uzturēšanas izmaksas.
Atbilstoši tehniskās specifikācijas 15.4. punktam Pasūtītājam pēc garantijas perioda beigām ir tiesības nodrošināt sistēmas uzturēšanu pašam vai slēgt līgumu ar citu sistēmas uzturētāju.
Izpildītājs uzturēšanas izmaksas norāda, balstoties uz savu pieredzi par līdzvērtīgas sistēmas uzturēšanas izmaksām vienam ceturksnim.
Pasūtītājs papildinās Nolikuma 3.pielikuma “Finanšu piedāvājums” ar jaunu skaidrojošo piezīmi:
Finanšu piedāvājumā norādītajām uzturēšanas izmaksām ir tikai informatīvs raksturs, lai Pasūtītājs varētu indikatīvi plānot izstrādātās un ieviestās sistēmas uzturēšanas izmaksas pēc garantijas perioda beigām. Norādītā uzturēšanas cena netiek ņemta vērā vērtējot finanšu piedāvājumu.


	10. 
	3. pielikuma ievadaļa; Nolikuma 15. punkts (dokumentācijas neprecizitātes) 
	3. pielikuma (Finanšu piedāvājums) ievadtekstā ir atsauce uz citu iepirkuma priekšmetu (“SIA ZAAO Vides kompetenču un izglītības centra interaktīvās platformas izstrāde”). Nolikuma 15. punktā (līguma izpildes nodrošinājums) lietoti termini “Būvnieks” un “Akts par būves pieņemšanu ekspluatācijā”, kas neatbilst šī iepirkuma priekšmetam (pakalpojumi un piegādes) un padara neskaidru nodrošinājuma spēkā esamības beigu termiņu. 
	Lūdzam labot 3. pielikuma ievadtekstu un saskaņot Nolikuma 15. punkta terminoloģiju ar iepirkuma priekšmetu, nodrošinājuma termiņu piesaistot Gala pieņemšanas–nodošanas aktam. 
	 Komisija precizē 3. pielikuma ievaddaļu atbilstoši iepirkuma priekšmetam.
Komisija precizē 15. punktu atbilstoši iepirkuma priekšmetam.




Pretendenta  jautājums Nr.2.:
1. Dokumentācijas precizējumi
	Nr.
	Atsauce tehniskajā specifikācijā
	Pretendenta komentāri
	Komisijas atbildes

	1.1
	II Prasības pretendentiem un iesniedzamie dokumenti, līguma izpildes nodrošinājums
15.5, 15.6, 15.7, 15.8, 15.9
	Līguma projektā vairākās vietās tiek lietots termins "Būvnieks". Ņemot vērā iepirkuma priekšmetu, lūdzam terminoloģiju precizēt, aizstājot to ar "Izpildītājs" vai citu atbilstošu terminu, nodrošinot vienotu terminoloģiju visā dokumentācijā.
	Komisija precizē 15. punktu atbilstoši iepirkuma priekšmetam.


	1.2.
	Nolikuma 3.pielikums Finanšu piedāvājuma veidne
	Finanšu piedāvājuma veidnes ievaddaļā norādīts teksts "veikt SIA ZAAO Vides kompetenču un izglītības centra interaktīvās platformas izstrādi...". Savukārt visa pārējā iepirkuma dokumentācija attiecas uz šķiroto atkritumu savākšanas viedā laukuma risinājumu. Lūdzam precizēt un labot finanšu piedāvājuma veidni, lai nerastos juridiska rakstura neskaidrības par iepirkuma priekšmetu.
	Komisija precizē 3. pielikuma ievaddaļu atbilstoši iepirkuma priekšmetam.



2. Tehniskie jautājumi
2.1. Projekta infrastruktūra
	Nr.
	Atsauce tehniskajā specifikācijā
	Pretendenta komentāri
	Komisijas atbildes

	2.1.1.
	1,11.2,11.3
	Lūdzam precizēt vai Pretendentiem pirms piedāvājuma iesniegšanas būs pieejams būvprojekts vai vismaz konceptuāls iekārtu (ANPR kameru, svaru, kiosku, barjeru, VMS displeju u.c.) izvietojuma plāns,lai varētu korekti novērtēt montāžas darbu apjomu.
	Iepirkuma dokumentācijai tiks pievienots tehniskās specifikācijas pielikumu Nr.1 “Satiksmes organizācijas organizācijas un tehnisko līdzekļu izbūve plāns”; ELT un EST tīklu izbūves projekta rasējumi.

	2.1.2.
	11.7
	Specifikācijā norādīts, ka kabeļu iegādi un izbūvi nodrošina Pasūtītājs, savukārt Pretendents veic iekārtu pieslēgšanu. Lūdzam precizēt, kur precīzi beidzas Pasūtītāja atbildība un sākas Pretendenta atbildība. Vai elektroapgādes, datu un optiskie kabeļi tiks pievilkti un uzterminēti līdz katras iekārtas pieslēguma vietai?
Tas nepieciešams, lai viennozīmīgi noteiktu darbu robežas starp Pasūtītāju un Pretendentu un nodrošinātu korektu projekta apjoma novērtējumu un salīdzināma finanšu piedāvājuma sagatavošanu.

	Pasūtītājs papildina tehniskās specifikācijas 11.7.punktu ar jaunu apakšpunktu:

Pasūtītājs veiks elektroapgādes, datu un optisko kabeļu iebūvi līdz katras iekārtas pieslēguma vietai, savienojumus, kas nepieciešami iekārtas pieslēgšanai nodrošina Pretendents, kā arī veic piegādātās iekārtas pieslēgšanu. Pasūtītāja atbildība ir nodrošināt izbūvēto tīklu darbību līdz iekārtas pieslēgšanas vietai.

	2.1.3.
	3., 11.6.
	Lūdzam precizēt, kādu serveru infrastruktūru nodrošinās Pasūtītājs (fiziski/virtuāli serveri, lokāla infrastruktūra vai mākoņpakalpojumi). Vai Pasūtītājs nodrošinās operētājsistēmu un datubāzu licences, vai arī Pretendentam tās jāparedz finanšu piedāvājumā?
	Pasūtītājs nenosaka konkrētu serveru infrastruktūras veidu (fiziski serveri, virtuālā infrastruktūra vai mākoņpakalpojumi), jo tas ir atkarīgs no Pretendenta piedāvātā tehniskā risinājuma.
Pasūtītājs precizē tehniskās specifikācijas 3.3.punktu šādā redakcijā:
Sistēmas darbībai paredzēts izmantota pasūtītāja infrastruktūru (fizisku serveri), Pretendentam skaidri jānorāda, kādas komponentes tiks uzstādītas uz pasūtītāja infrastruktūras, kādas administratora tiesības ir nepieciešamas un kā tiek nodrošināta administrēšana, atjaunināšana, žurnālfaili un piekļuves pārvaldība.

Pasūtītājs papildina tehniskās specifikācijas 11.6.punktu ar jauniem apakšpunktiem:
Pasūtītājs paredz sistēmas centrālās komponentes (centrālo lietojumprogrammu un datubāzi) izvietošanu savā infrastruktūrā. Pretendentam tehniskajā piedāvājumā jānorāda minimālās prasības serveru infrastruktūrai (serveru resursi, operētājsistēma, datubāze un citas nepieciešamās komponentes), lai Pasūtītājs varētu nodrošināt atbilstošu infrastruktūru.
Ja Pretendents piedāvā risinājumu, kura atsevišķas komponentes tiek izvietotas Pretendenta infrastruktūrā vai mākoņpakalpojumā, tas skaidri jānorāda tehniskajā piedāvājumā, aprakstot šāda risinājuma tehniskās prasības, administrēšanu, drošības aspektus, datu glabāšanas vietu, pieejamības nodrošināšanu, Pasūtītāja pienākumus un priekšrocības.
Ja risinājuma darbībai nepieciešamas operētājsistēmu, datubāzu vai citas programmatūras licences, Pretendentam tehniskajā un finanšu piedāvājumā jānorāda nepieciešamās licences un jāprecizē, kuras no tām ir jānodrošina Pasūtītājam. 

	2.1.4.
	13., 16.
		



	Lūdzam precizēt, kā projekta ietvaros tiks nodrošinātas izstrādes, testēšanas un produkcijas vides, kā arī ārējo sistēmu (piemēram, svaru sistēmas, maksājumu risinājuma un citu integrāciju) testa vides. Vai šo vidi nodrošinās Pasūtītājs, vai arī tās jāparedz Pretendentam finanšu piedāvājumā?



	Pasūtītājs nenodrošinās izstrādes un testēšanas vides, kā arī ārējo sistēmu (piemēram, svaru sistēmu, maksājumu risinājumu un citu integrāciju) testa vides.
Pasūtītājs papildina tehniskās specifikācijas 16.punktu ar jaunu apakšpunktu:

Pretendentam savā tehniskajā un finanšu piedāvājumā ir jāparedz visi nepieciešamie resursi izstrādes un testēšanas darbu veikšanai, tostarp nepieciešamās testēšanas vides, ciktāl tās ir nepieciešamas piedāvātā risinājuma izstrādei un pārbaudei.



2.2.Svēršanas sistēma
	Nr.
	Atsauce tehniskajā specifikācijā
	Pretendenta komentāri
	Komisijas atbildes

	2.2.1.
	6., 8., 11., 13.
	Specifikācijā paredzēta automatizēta svaru datu nolasīšana. Vai transportlīdzekļu svari un to elektronika (indikatori/termināļi) jau ir uzstādīti? Ja jā, lūdzam norādīt ražotāju, modeli, pieejamos komunikācijas interfeisus un protokolus (RS232, TCP/IP, Modbus, API u.c.). Vai Pretendentam jānodrošina tikai integrācija vai pilnīgi jauna svaru elektronika?
	Tehniskā specifikācija tiks papildināta ar uzstādīto svaru tehnisko specifikāciju. 



2.3.ANPR (numurzīmju atpazīšana)
	Nr.
	Atsauce tehniskajā specifikācijā
	Pretendenta komentāri
	Komisijas atbildes

	2.3.1.
	5., 11.3.
	Vai ANPR sistēmai jānodrošina tikai Latvijas Republikas transportlīdzekļu numurzīmju atpazīšana vai arī citu Eiropas Savienības un trešo valstu transportlīdzekļu numurzīmju atpazīšana?
	Tehniskajā specifikācijā tiks norādīts, ka Sistēmai jānodrošina tikai Latvijas Republikas transportlīdzekļu numurzīmju atpazīšana.


	2.3.2.
	11.3.
	Vai Pasūtītājs ir noteicis minimālās prasības ANPR sistēmas atpazīšanas precizitātei un tās pārbaudes kārtībai pieņemšanas testos?
	Pasūtītājs papildina tehniskās specifikācijas 11.3.punktu ar jaunu apakšpunktu:
Piedāvātajai ANPR sistēmai jānodrošina transportlīdzekļu valsts reģistrācijas numuru automātiska atpazīšana diennakts režīmā, nodrošinot atpazīšanas precizitāti ne mazāku par 95% normālos ekspluatācijas apstākļos. Sistēmai jāspēj saglabāt numurzīmes tekstu, transportlīdzekļa attēlu, datumu un laiku, kā arī nodrošināt datu meklēšanu un eksportēšanu.

	2.3.3.
		



	10., 11.3



	Kā sistēmai jārīkojas gadījumos, kad ANPR sistēma nenolasa vai kļūdaini atpazīst transportlīdzekļa numurzīmi?
	Precīzs risinājums tiks izstādāts Pasūtītājam un izstrādātājam savstarpēji sadarbojoties izstrādājot sistēmas gala arhitektūras risinājumu. Viens no iespējamajiem risinājumeim, tiek informēts teritorijas darbinieks.




2.4. Maksājumi un mobilā lietotne
	Nr.
	Atsauce tehniskajā specifikācijā
	Pretendenta komentāri
	Komisijas atbildes

	2.4.1.
	11.,1.4., 12.
	Vai Pasūtītājam jau ir izvēlēts maksājumu pakalpojumu sniedzējs (PSP), vai tā izvēle un integrācija pilnā apjomā jānodrošina Pretendentam?
	Pasūtītājam šobrīd nav izvēlēts maksājumu pakalpojumu sniedzējs (PSP). PSP izvēle tiks veikta atsevišķi, un Pretendents var piedāvāt un ieteikt piemērotus risinājumus. Neatkarīgi no izvēlētā PSP, Pretendentam projekta ietvaros jānodrošina pilna maksājumu pakalpojumu sniedzēja integrācija ar izstrādājamo sistēmu.

	2.4.2.
	12., 13.
	Lūdzam precizēt lietotāju autentifikācijas mehānismu mobilajā lietotnē (piemēram, Smart-ID, eParaksts, telefona numurs, e-pasts/parole vai cits risinājums).
	Pasūtītājs papildina tehniskās specifikācijas 12.punktu ar jaunu apakšpunktu:
Mobilās lietotnes autentifikācijas risinājumu Pretendents piedāvā, ievērojot drošības prasības. Risinājumam jānodrošina droša lietotāju autentifikācija, un vēlams atbalstīt Latvijā plaši izmantotos elektroniskās identifikācijas līdzekļus (piemēram, Smart-ID un/vai eParaksts Mobile). Pretendents var piedāvāt arī alternatīvus risinājumus, ja tie nodrošina līdzvērtīgu drošības līmeni un tiek saskaņoti ar Pasūtītāju.

	2.4.3.
		



	5.2., 12.



	Specifikācijā vairākās vietās minēti "citi Pasūtītāja noteiktie dati". Lūdzam precizēt, kādi papildu dati būs obligāti jāievada klientam reģistrācijas laikā.
	Obligātie dati ir transportlīdzekļa numurs, pazīme: reģistrēta plūsma, nereģistrēta plūsma, kājāmgājējs, datums, atkritumu veidi. Neobligātie lauki: apmeklētāja nosaukums/ vārds, uzvārds, apmeklētāja reģistrācijas numurs/ personas kods, atkritumu radīšanas adrese.



2.5.Integrācijas un sistēmas administrēšana
	Nr.
	Atsauce tehniskajā specifikācijā
	Pretendenta komentāri
	Komisijas atbildes

	2.5.1.
	13.
	Lūdzam precizēt publiskā API drošības prasības un autentifikācijas mehānismu.
	Pasūtītājs papildina tehniskās specifikācijas 13.punktu ar jauniem apakšpunktiem:
Publiskajam API jānodrošina droša piekļuve ārējām sistēmām un integrācijām. API jāizmanto drošs komunikācijas kanāls (HTTPS/TLS), kā arī jānodrošina autentifikācija un autorizācija atbilstoši labajai kiberdrošības praksei.
Pretendentam jāparedz iespēja izmantot mūsdienīgus autentifikācijas mehānismus, piemēram, OAuth 2.0/OpenID Connect, JWT tokenus vai citus līdzvērtīgus risinājumus, atkarībā no API izmantošanas scenārija.
API darbībām jānodrošina piekļuves tiesību kontrole, pieprasījumu auditācija un aizsardzības mehānismi pret neatļautu piekļuvi un ļaunprātīgu izmantošanu.
Pretendents iesniedz API dokumentāciju OpenAPI (Swagger) formātā 1.posma nodevuma laikā.

	2.5.2.
	 13.
	Lūdzam precizēt administrēšanas funkcionalitātes apjomu, kurus sistēmas parametrus Pasūtītāja administratori varēs konfigurēt patstāvīgi (piemēram, tarifus, atkritumu veidus, konteinerus, VMS saturu, darba laikus, lietotājus, piekļuves tiesības u.c.) un kurām izmaiņām būs nepieciešama Pretendenta iesaiste.
	Pasūtītājs papildina tehniskās specifikācijas 13.punktu ar jauniem apakšpunktiem:
Pasūtītājs paredz, ka sistēmas administrēšana un biznesa parametru konfigurēšana pēc sistēmas ieviešanas tiek nodrošināta patstāvīgi ar Pasūtītāja administratoru tiesībām.
Pasūtītāja administratori patstāvīgi varēs konfigurēt sistēmas darbībai nepieciešamos biznesa parametrus, tai skaitā (bet ne tikai):
· lietotājus un to piekļuves tiesības; 
· klientu un pakalpojumu parametrus; 
· tarifus un cenu nosacījumus; 
· atkritumu veidus un klasifikācijas; 
· konteineru veidus un parametrus; 
· darba laikus un citus pakalpojumu organizācijas parametrus; 
· VMS un citus informatīvos paziņojumus, ja attiecināms. 

Pretendenta iesaiste nepieciešama tikai sistēmas kļūdu novēršanai, darbības traucējumu novēršanai, tehniskās infrastruktūras uzturēšanai, drošības jautājumiem un izmaiņām, kas saistītas ar sistēmas programmatūras funkcionalitātes vai arhitektūras izmaiņām.

Pretendentam ieviešanas laikā jānodrošina dokumentācija un apmācības, atbilstoši Tehniskās specifikācijas 18.punktam, lai Pasūtītāja administratori varētu patstāvīgi veikt sistēmas konfigurēšanu un ikdienas administrēšanu.

	2.5.3
		



	13.,14.,



		



	Vai projektā paredzēta datu migrācija no esošajām sistēmām? Ja jā, kādi dati būs jāpārnes (klienti, tarifi, atkritumu veidi, numurzīmes u.c.)?



	Pasūtītājs papildina tehniskās specifikācijas 14.punktu ar jauniem apakšpunktiem:
Prioritāri nepieciešams nodrošināt aktuālo un turpmākai sistēmas darbībai nepieciešamo datu migrāciju vai sākotnējo ielādi.
Vēlamais risinājums ir nodrošināt datu nodošanu no Pasūtītāja esošās klientu sistēmas, tai skaitā:
· klientu pamatdatus; 
· aktuālos tarifus un cenu nosacījumus; 
· aktuālos atkritumu veidus un klasifikācijas; 
· klientu līgumus/pakalpojumu informāciju (ja attiecināms); 
· konteineru veidus, tilpumus; 
· nodotos atkritumu apjomus; 
· maksājumu informāciju un norēķinu statusus; 
· citus datus, kas nepieciešami sistēmas darbības nodrošināšanai. 
Precīzs migrējamo datu apjoms un struktūra tiks precizēta sistēmas arhitektūras izstrādes posmā, izvērtējot esošo sistēmu datu struktūru un kvalitāti.



2.6. Darbības nepārtrauktība
	Nr. 
	Atsauce tehniskajā specifikācijā
	Pretendenta komentāri
	Komisijas atbildes

	2.6.1.
	10., 16
	Lūdzam precizēt sistēmas darbību interneta sakaru pārtraukuma gadījumā. Vai sistēmai jāspēj turpināt darbu bezsaistē un kā notiek datu sinhronizācija pēc savienojuma atjaunošanas?
	Pasūtītājs papildina tehniskās specifikācijas 16.punktu ar jauniem apakšpunktiem:
Sistēma tiek izvietota Pasūtītāja infrastruktūrā un darbojas Pasūtītāja lokālajā tīklā. Interneta pieslēguma pārtraukuma gadījumā sistēmas darbība lokālā tīkla ietvaros tiek nodrošināta, un lietotāji var turpināt izmantot sistēmas funkcionalitāti, kurai nav nepieciešama ārējo integrāciju darbība.
Funkcijām, kurām nepieciešama saziņa ar ārējiem pakalpojumiem vai integrācijām (piemēram, maksājumu pakalpojumi, ārējie API, e-pasta nosūtīšana u.c.), dati un darbības tiek saglabāti sistēmā un pēc interneta savienojuma atjaunošanas tiek nodrošināta to atkārtota apstrāde/sinhronizācija atbilstoši konkrētās integrācijas tehniskajam risinājumam.
Pretendentam jāapraksta piedāvātais mehānisms datu saglabāšanai, darbību atkārtošanai un datu sinhronizācijai pēc sakaru atjaunošanas.

	2.6.2.
	 11.5.
	Kādu minimālo autonomās darbības laiku UPS risinājumam jānodrošina elektroapgādes pārtraukuma gadījumā?
	Pasūtītājs papildina tehniskās specifikācijas 11.5.punktu ar jaunu apakšpunktu:
Elektroapgādes minimālais pārtraukuma laiks 5 minūtes.



2.7. Datu glabāšana 
	Nr.
	Atsauce tehniskajā specifikācijā
	Pretendenta komentāri
	Komisijas atbildes

	2.7.1
	14
	Lūdzam precizēt auditācijas datu, fotofiksāciju un sistēmas žurnālfailu glabāšanas termiņus.
	Pasūtītājs papildina tehniskās specifikācijas 14.punktu ar jaunu apakšpunktu:
Auditācijas datu glabāšanas termiņš  24 mēneši, foto fiksācijai – 45 dienas, žurnālfailu glabāšanai – 24 – mēneši.





	Secinājumi
	Apspriedē ar piegādātājiem piedalījās divi dalībnieki, iesniegtie komentāri saistīti ar nolikuma un  tehniskās specifikācijas skaidrošanu. Izskatot iesniegtos jautājumu Iepirkumu komisija nolemj veikt precizējumus atklāta konkursa tehniskajā specifikācijā.

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
